**VELIKA OZAVEŠČEVALNO-ZBIRALNA NAGRADNA AKCIJA**

**»PRINESI STARE BATERIJE«**

**1.-20. oktober 2019**

**Spoštovani koordinator/ka zbiralne akcije,**

Izredno smo veseli, da se je vaša osnovna šola pridružila naši ozaveščevalno–zbiralni nagradni akciji »Prinesi stare baterije«, ki poteka na območju Mestne občine Ljubljana med 1. in 20. oktobrom 2019, njen častni ambasador pa je župan g. Zoran Janković.

Akcijo organiziramo v sklopu našega projekta Life Gospodarjenje z e-odpadki, potekala pa bo tudi v sklopu 2. Mednarodnega dneva e-odpadkov (14. oktober 2019), ko bo v centru Ljubljane na Kongresnem trgu organiziran poseben dogodek z zanimivimi aktivnostmi.

**K akciji je pristopilo kar 39 ljubljanskih osnovnih šol**!

V akciji osnovne šole med seboj tekmujete za tri nagrade, ker pa se zavedamo, da ste koordinatorji pri akciji zelo pomembni, bomo po koncu akcije nagradili tudi vas.

Svoje stare baterije bodo lahko za posamezno osnovno šolo prispevali tudi vsi posamezniki, ki sicer na vašo šolo ne zahajajo, svoje stare baterije pa bodo lahko oddali na eni izmed javnih zbirnih točk v Ljubljani. Tudi oni bodo za trud nagrajeni.

Za lažje zbiranje starih baterij smo vam dostavili posebne sode in nekaj informacijskega gradiva. Zbrane količine odpadnih baterij bomo sproti prevzemali in bodo za posamezno šolo javno vidne na spletni strani [www.starebaterije.si](http://www.starebaterije.si), saj jih bomo dnevno ažurirali.

Da bo zbiranje potekalo čim bolj tekoče smo za vas v nadaljevanju pripravili nekaj podrobnejših navodil.

Ponovno vas tudi lepo vabimo, da se nam pridružite na posebnem dogodku v čast akcije in 2. Mednarodnemu dnevu e-odpadkov dne 14. oktobra 2019 na Kongresnem trgu od 9:00 naprej. Kaj vse se bo tam dogajalo najdete v prilogi. Vse skupine je potrebno za udeležbo v aktivnostih naročiti.

Vse tiste šole, ki ste se prijavile, da E-transformer v letošnjem šolskem letu obišče tudi vašo šolo, prosim razmislite o željenem terminu in mi ga napišite na e-mail. Sproti si bom beležila vaše želje in po končani akciji naredila razpored.

V kolikor imate še kakšno vprašanje v zvezi z akcijo, se lahko obrnete name na spodnji kontakt.

Mi že nestrpno pričakujemo pričetek akcije in se veselimo vsake prinesene baterije. Pa vi?

Lepo vas pozdravljam,

**Urša Dolinšek,**

*Koordinatorka akcije*

T: 01 235 52 55

E: [urska.dolinsek@zeos.si](mailto:urska.dolinsek@zeos.si)

1. **OSNOVNE INFORMACIJE O ZBIRANJU STARIH BATERIJ NA OSNOVNI ŠOLI**
2. **Dostava zbiralnikov in info gradiva na šolo**

Za namen zbiranja odpadnih baterij v sklopu akcije »Prinesi stare baterije« smo vam v četrtek (26.10.) ali petek (27.10.) dostavili:

* **dva posebna zbiralnika za odpadne baterije z navodili o zbiranju**: eden je namenjen zbiranju manjših baterij, drugi zbiranju večjih baterij (na šoli zanju zagotovitevarovan prostor, do kateregamora biti urejen čim bližji dostop z vozilom, lahko ju npr. postavite pri mizi dežurnega učenca ipd.)
* **plakate** **B2** (nanje napišite točno lokacijo, kjer se nahajata oba zbiralnika in obesite na šoli)
* **letake A5** (razdelite jih med učenci, da jih odnesejo domov)
* **plakate A4** (nanje napišite ime vaše šole in jih polepite po drugih lokacijah okrog šole)

Dostavljeno gradivo lahko po potrebi dodatno kopirate.

1. **Praznjenje zbiralnikov in vnašanje zbranih količin**

V času akcije se bomo na vaši šoli oglasili cca. 2x/teden, da bomo preverili in spraznili njuno vsebino ter spotoma uredili še kakšno drugo malenkost v sklopu akcije. Baterije bomo ob prevzemu vsakokrat stehtali in koordinatorju akcije na šoli pustili prevzemni listek z zabeleženimi zbranimi količinami in datumom prevzema.

Vsak dan sproti bomo nato zbrane količine vnašali v spletni sistem zbranih količin na spletni strani akcije [www.starebaterije.si](http://www.starebaterije.si). Zbrane količine bomo pretvorili v točke, in sicer: 1 kg malih baterij = 100 točk, 1 kg velikih baterij = 20 točk. Tako bomo lahko javno »v živo« spremljali, katere šole vodijo (v zbrani količini na celotno šolo) in s tem še dodatno spodbujali sodelujoče k zbiranju.

Tudi zbrane količine starih baterij prinesene s strani posameznikov na javnih zbirnih točkah se bodo beležile in dodajale posamezni šoli, v kolikor bodo posamezniki ob oddaji le-teh to navedli.

Dve šoli, ki bosta zbrali največ baterij (ena, ki bo zbrala največ baterij na šolo in ena, ki bo zbrala največ baterij na učenca) bodo nagrajene z nastopom glasbenika Zlatka.

1. **Širjenje informacij o akciji**

Zaželjeno je, da se vsaka šola maksimalno potrudi pri širjenju informacij o akciji po svojih kanalih (spletna stran, plakati, letaki, e-maili, družbena omrežja, organizacija zbiranja na šoli, sodelovanje s sosednjimi organizacijami pri zbiranju baterij itd.). Tista šola, ki se bo po našem mnenju na tem področju najbolj izkazala, bo tudi nagrajena z nastopom glasbenika Zlatka.

Šole boste proti koncu akcije izpolnile kratek obrazec (*najdete ga v Prilogi 1*), iz katerega bo razvidna vaša aktivnost o razširjanju informacij o akciji po svojih kanalih, da se bomo lažje odločili, koga bomo nagradili. Obrazec je potrebno izpolnjen poslati na e-mail [urska.dolinsek@zeos.si](mailto:urska.dolinsek@zeos.si) najkasneje do 21. oktobra 2019 do 13h.

1. **OSNOVNE INFORMACIJE O AKCIJI**
2. **KAJ**

Ozaveščevalno-zbiralna nagradna akcija z imenom »Prinesi stare baterije«, v kateri se zbira odpadne prenosne baterije in akumulatorje.

1. **ZAKAJ**

Veliko odpadnih baterij, ki vsebujejo tudi nevarne snovi, še vedno konča med **mešanimi komunalnimi odpadki** ali v **napačnem zabojniku za ločeno zbiranje odpadkov.** V tem primeru se **ne reciklirajo**, zato gredo njihove nevarne sestavine posledično nazaj v okolje, kjer predstavljajo nevarnost zanj.

Spodbuditi in povezati želimo vse **osnovne šole** **iz Mestne občine Ljubljana** ter **posameznike**, da bodo še bolj odgovorno ravnali do okolja in se zavedali pomena pravilnega ravnanja z odpadnimi baterijami in s pomočjo njih ozavestiti širšo javnost o tej tematiki.

1. **KDAJ**

Akcija poteka med **1. in 20. oktobrom 2019**.

Akcija poteka v sklopu projekta **Life Gospodarjenje z e-odpadki** in v sklopu **2. Mednarodnega dneva e-odpadkov**, ki bo **14. oktobra 2019**. V čas temu dnevu bo na ta dan na Kongresnem trgu v Ljubljani potekal poseben dogodek (*več o dogodku v Prilogi 2).*

Rezultati akcije bodo znani do **24. oktobra 2019**.

1. **KJE**

Na območju **Mestne občine Ljubljana**.

1. **KDO**

* osnovne šole (in njihove podružnice) = **prijavljenih je 39 ljubljanskih osnovnih šol**
* posamezniki

1. **KAKO**

Stare baterije se bodo v času akcije zbirale na **sodelujočih osnovnih šolah iz Mestne občine Ljubljana**, ki bodo med seboj tekmovale v zbrani količini odpadnih baterij, posamezniki pa bodo lahko svoje odpadne baterije oddali tudi na nekaterih **javnih zbirnih točkah** in količino namenili določeni sodelujoči šoli (na Radiu Ekspres, na Zbirnem centru Povšetova, na Zbirnem centru Barje in na posebnem dogodku v čast 2. Mednarodnemu dnevu e-odpadkov na Kongresnem trgu v Ljubljani dne 14. oktobra 2019).

Tri najuspešnejše šole bodo po koncu akcije nagrajene z nastopom ambasadorja projekta Life Gospodarjenje z e-odpadki – Zlatka.

Nastop si bodo prislužili:

* šola, ki bo zbrala največ starih baterij na šolo
* šola, ki bo zbrala največ starih baterij po učencu (da bo pravično, tudi ta nagrada)
* šola, ki bo po mnenju organizatorjev naredila najboljšo komunikacijo o akciji po svojih kanalih (lahko se zgodi, da kljub izredni komunikaciji o akciji šola ne zbere dovolj, da bi zmagala, zato tudi ena takšna nagrada; izbrali jo bomo na podlagi izpolnjenega priloženega obrazca)

*Opomba: Organizator akcije si pridružuje pravico, da katero izmed nagrad ne bo podelil ali pa bo podelil več kot tri nagrade – v kolikor bo po koncu akcije zaradi spleta okoliščin presodil, da je to potrebno.*

Učitelji – koordinatorje posamezne šole, brez katerih tega ne moremo izpeljati, bomo nagradili z nagradnim paketom.

Posamezniki – vsak, ki bo oddal svoje odpadne baterije na eno izmed javnih zbirnih točk:

* prejme ob oddaji vsaj 10-ih odpadnih baterij majico ali odsevnik
* bo imel možnost sodelovati v žrebanju za nagradne pakete, če bo izpolnil obrazec (žrebanje bo potekalo 1x/teden na Radiu Ekspres, izžrebalo se bo 3 osebe/teden)

**Spletna stran akcije:** [www.starebaterije.si](http://www.starebaterije.si)

**Organizator akcije:**

ZEOS, ravnanje z električno in elektronsko opremo d.o.o.

(v sklopu projekta LIFE Gospodarjenje z e-odpadki pod sloganom E-cikliraj)

Kontaktna oseba: Urša Dolinšek

T: 01 235 52 55

E: [urska.dolinsek@zeos.si](mailto:urska.dolinsek@zeos.si)

W ZEOS: [www.zeos.si](http://www.zeos.si)

W LIFE projekt: [e-odpadki.zeos.si](http://e-odpadki.zeos.si)

FB LIFE projekt: [www.facebook.com/eodpadki/](http://www.facebook.com/eodpadki/)

Priloge:

* Priloga 1: Obrazec za poročanje o širjenju informacij o akciji »Prinesi stare baterije«
* Priloga 2: Program za posebni dogodek na 2. Mednarodni dan e-odpadkov (prijave skupin so obvezne!)